Azercell

Azercell — (Azercell Telekom" MMC) Azərbaycanın dövlət telekommunikasiya şirkəti.

 Haqqında 
"Azercell Telekom" MMC 1996-cı ildə təsis edilib. "Bağlantını asanlaşdırır, həyatı daha dolğun edirik" strateji məqsədinə doğru irəliləyən Azercell-in xidmətləri 5 milyondan çox abunəçinin seçimidir. Şirkətin bazar payı 49%, ölkə ərazisi üzrə əhatə dairəsi 94,50%, ölkə əhalisi üzrə əhatə dairəsi 98,35% təşkil edir. Azercell-in ümumi LTE stansiyalarının sayı 3400-ü ötüb.

2020-ci ildə Azercell ölkədə və MDB məkanında beynəlxalq 2020-ci ildə Azercell ölkədə və MDB məkanında beynəlxalq "Investors In People" İnsana Sərmayə Platin Sertifikatına layiq görülən yeganə şirkət oldu. Beynəlxalq Biznes STEVIE Mükafatlarının "İlin kommunikasiya şirkəti" və "İlin ən innovativ şirkəti" nominasiyası üzrə ən yüksək pillədə qərarlaşaraq, Azərbaycanda Qızıl Stevie mükafatı alan yeganə şirkətdir. Azercell EN15838 (müştərilərlə əlaqələrin yüksək səviyyəsinə zəmanət) beynəlxalq standartına sahibdir.

"Azercell Telekom" BM 1996-cı ilin yanvarında təsis edilib və həmin ilin dekabrın 15-də Azərbaycanda ilk GSM operatoru kimi öz kommersiya fəaliyyətinə başlayıb. Şirkətin ilk təsisçiləri Türkiyənin "Türkcell İletişim Hizmetleri A. Ş." şirkəti və Azərbaycan Respublikasının Rabitə Nazirliyi olub. Azercell beynəlxalq Telia Company şirkətlər qrupunun tərkibində olub.

2008-ci ildən Azercell şirkətinin sərmayədarı Türkiyənin "Azertel Telekomünikasyon ve Yatırım Dış Ticaret A. Ş," şirkəti olub.

Payları tam olaraq Azərbaycan dövlətinə məxsus olan "Azerbaijan International Telecom" (AzInTelecom) Məhdud Məsuliyyətli Cəmiyyəti və Niderland qanunvericiliyinə əsasən yaradılmış "Fintur Holdings B. V." şirkəti arasında 5 mart 2018-ci ildə Türkiyədə təsis edilmiş və "Azercell Telecom" Məhdud Məsuliyyətli Cəmiyyətin yeganə təsisçisi olan "Azertel Telekomünikasyon Yatırım Dış Ticaret A. Ş." ("Azertel") şirkətinin 51,3% səhmlərinin alınması barədə müqavilə imzalanmışdır.

 Əhatə dairəsi və rominq 
Fəaliyyəti ərzində Azercell-in əhatə dairəsinə əhalinin 98,8035%, respublika ərazisinin isə 94,450% daxil edilib. 2022–2023-cü illər ərzində həyata keçirilmiş şəbəkənin irimiqyaslı genişləndirilməsi və modernləşdirilməsi layihəsi çərçivəsində Bakı Metropoliteninin bütün metropolitenin bütün 24 stansiyası və tunelləri 4G şəbəkəsi ilə əhatə olunub.

Fakturalı xətt abunəçiləri üçün dünyanın 166 ölkəsinin 413 mobil rabitə operatorları ilə rouminq müqavilələri bağlanıb, SimSim abunəçiləri isə 109 ölkədə 251 operatorun xidmətindən istifadə edə bilər.

 Statistika 

 Abunəçi sayı 
Ən böyük müştəri bazasına malik Azercell 5.000.000-dan çox abunəçiyə xidmət göstərir

 Bazar payı 
"Azercell Telekom" MMC-nin Azərbaycanın mobil telekommunikasiya bazarındakı payı hal-hazırda 49% təşkil edir.

 Dövlət büdcəsinə ödənişlər 
Ölkənin ən iri vergi ödəyicilərindən biri olan Azercell 2023-cü ildə dövlət büdcəsinə təqribən 167 milyon manat, 27 il ərzində isə ümumilikdə təxminən 2.4 milyard manat ödəniş edib.

Şirkət ölkədə telekommunikasiya sahəsinin inkişafına 94 milyon ABŞ dolları, 1996–2023-cü illər ərzində isə 1,9 milyard ABŞ dolları həcmində sərmayə yatırıb.

 Tarixi 
Azercell-in tarixində həlledici anlar: 
1996 19 yanvar 1996-cı il — Azərbaycanda ilk GSM mobil operatoru olan "Azercell Telekom" MMC şirkəti təsis edildi.
 15 dekabr 1996-cı il — "Azercell Telekom" MMC şirkəti fəaliyyətə başladı.1997 Ümumi abunəçi sayı 20 000 nəfərə çatdı.
 İlk roaminq xidməti istifadəyə verildi.
 Naxçıvanda ilk bölgə nümayəndəliyi açıldı.
 "Ümid Yeri" Küçə Uşaqları üçün Reabilitasiya Mərkəzi himayəyə götürüldü.1998 Azərbaycanda ilk dəfə 24/7 işləyən Müştəri Xidmətləri / Telefon Mərkəzi fəaliyyətə başladı
 "SimSim" əvvəlcədən ödəmə danışıq sisteminin tətbiq olundu.1999 "Azeronline" internet təminatçısı təsis olundu.
 Bakı Metropoliteni stansiyaları Azercell-in əhatə dairəsinə alındı.2000 ISO 9001 Beynəlxalq Keyfiyyət Sistemi Sertifikatı alındı.2001 Ümumi abunəçi sayı 500 000-ə çatdı
 İnformasiya ötürülməsi həcmini artırmağa imkan verən Fiber optik texnologiyası tətbiq edildi2002 Ekonom tarif paketi tətbiq olundu
 "Mən, sən, o, biz, Sim-Simdən hədiyyəmiz" kampaniyası təşkil edildi
 Novruz Bayramında Azercell'in təşəbbüsü və maliyyə dəstəyi ilə Bayılda məskunlaşmış 150 qaçqın, məcburi köçkün və şəhid ailəsinə 6 milyon manat məbləğində ərzaq yardımı paylanıldı.2003 SimSim danışıq kartlarında qiymət dəyişilmədən kontur sayı əhəmiyyətli dərəcədə artırıldı
 Azərbaycan Dövlət Neft Akademiyanda Azercell-in dəstəyi ilə kompüter otağı açıldı.2004 Ümumi abunəçi sayı 1 000 000-a çatdı
 Özündə Satış, Müştəri Xidmətləri və Ödəmə Nöqtələrini birləşdirən Azercell Expres ofisləri açıldı
 GPRS texnologiyası tətbiq edildi
 2,5G GSM texnologiyası istifadəyə verildi2005 GəncSim Layihəsinin həyata keçirilməsi
 Bölgə Azex ofislərinin açılması
 Şirkətimizin"Investor in People" İnsana Sərmayyə (IIP) standartına yiyələnməsi2006 Ümumi abunəçi sayı 2 000 000-a çatdı
 Azərbaycanda ilk dəfə özünəxidmət köşkləri istifadəyə verildi2007 Ümumi abunəçi sayı 3 000 000-a çatdı
 Baza stansiyaların (RBS) sayı 1000-ə çatdırıldı
 Fakturasız xətt sistemində (Sim Sim) rouminq xidməti təqdim olundu2008 Baza stansiyaların sayı 1400-ü ötdü
 Azərbaycanda ilk dəfə 3G texnologiyası BakuTel sərgisi çərçivəsində nümayiş etdirildi
 Günəş enerjisi ilə çalışan ilk "yaşıl" baza stansiyası quraşdırıldı
 MobilBank xidməti təqdim olundu2009 "BARAMA" innovasiya inkubatoru yaradıldı2010 Ümumi abunəçi sayı 4 000 000-a çatdı
 Azercell-in dəstəyi ilə "Uşaq Qaynar Xətt" xidməti fəaliyyətə başladı2011 3G lisenziyası alındı və xidmət istifadəyə verildi
 Ölkədə ilk dəfə olaraq Onlayn Müştəri Xidmətləri portalı istifadəyə verildi
 "World Finance" jurnalı Azercell-i "Green Telecoms" mükafatı ilə təltif etdi2012 Ölkədə ilk dəfə 4G xidməti istifadəyə verildi
 Azercell Avroviziya-2012 Mahnı Müsabiqəsinin baş sponsoru və şəbəkə təminatçısı oldu2013 Bütün abunəçilər üçün ümumi ödəmə kartı istifadəyə verildi2014 Ölkəmizi beynəlxalq arenada yüksək səviyyədə təmsil edən Azercell Telekom telekommunikasiya sahəsində tətbiq etdiyi yenliklərə və həyata keçirdiyi innovativ layihələrə görə 3 nominasiya üzrə nüfuzlu Stevie Beynəlxalq Biznes Mükafatını (İnternational Business Awards Stevie) qazanıb2015 Azercell "Stevie" Beynəlxalq Biznes Mükafatı tərəfindən "İlin şirkəti" adına layiq görüldü2016 4G RBS sayı 486 təşkil etdi2017 LTE xidmətini regionlara gətirən ilk mobil operator Azercell oldu
 Azercell-in 4G internet istifadəçilərinin sayı əvvəlki illə müqayisədə 3 dəfə artdı
 Mobil internetdən istifadə həcmi 50% çoxaldı
 Ölkədə ilk dəfə "Virtual ATS" xidməti istifadəyə verildi2018 "Investors in People" (IIP) -MDB məkanında İnsana Sərmayə Standartı tərəfindən QIZIL sertifikata layiq görülən yeganə telekommunikasiya şirkəti oldu
 Mobil internet trafikin istifadəsi 13 petabayta çatdı
 Azercell-in 4G istifadəçilərinin sayı il ərzində 3 dəfə artaraq 1 000 000 keçdi
 Rouminq internet paketləri təqdim olundu2019 Ölkə üzrə toplam 1617 yeni RBS quraşdırıldı, onların 1217-ni 4G şəbəkəsi üzərindən çalışan saytlar təşkil etdi
 Azercell şəbəkələri vasitəsilə ötürülən internet trafikinin həcmi 304% artdı
 Ölkədə və Cənubi Qafqazda ilk 5G pilot şəbəkəsi istifadəyə verildi
 Azercell Azərbaycanda İSO/IEC 27001 Beynəlxalq İnformasiya Təhlükəsizliyi Standartına uyğunluq sertifikatını alan ilk mobil operator oldu2020 Ümumi abunəçi sayı 5 000 000-a çatdı
 İşğaldan azad edilmiş ərazilərdə ilk mobil infrastruktur quruldu2021 4G texnologiyası əsasında çalışan RBS sayı 2922-yə çatdı
 Azercell işğaldan azad olunmuş ərazilərdə abunəçilərə müştəri xidmətləri göstərən ilk şirkət oldu
 Işğaldan azad olunmuş torpaqlarda Azercell şirkətinə məxsus 70-dən artıq RBS 2G/3G/4G standartları ilə işə başladı
 Bakı metropoliteninin bütün 24 stansiyası və tunelləri 4G şəbəkəsi ilə əhatə olundu
 "Ağıllı şəhər" və "Ağıllı kənd" konsepsiyaları üçün əşyaların interneti (IoT) texnologiyasına əsaslanmış daha az enerji sərfiyyatlı şəbəkə infrastrukturunun sınaqlarını uğurla həyata keçirən ilk operator oldu
 "Qaliblərin seçimi — 010 prefiksli nömrələr" Azərbaycanın mobil rabitə bazarına çıxarıldı2022 Bakıda beşinci nəsil (5G) rabitə standartı sınaq rejimində istifadəyə verildi
 Azercell şəbəkəsinin genişləndirilməsi və modernləşdirilməsi üzrə irimiqyaslı layihəyə start verildi
 Işğaldan azad olunmuş torpaqlarımızda Azercell-in 100-ə yaxın RBS 2G/3G/4G standartları əsasında işə salındı
 Bazara "akart" ticarət markası altında Azercell Rəqəmsal kartı çıxarıldı
 Azercell-in təşəbbüsü və dəstəyilə "Qadın Qaynar Xətti" yaradıldı
 "TEKNOFEST Azərbaycan" festivalının baş sponsoru oldu
 Zəngilanın Ağalı kəndində ilk rəsmi satış və xidmət məntəqəsi açıldı
 Şuşada Azercell Eksklüziv ofisi açıldı
 Qubadlı və Cəbrayılda günəş enerjisi ilə çalışan "yaşıl" baza stansiyaları istismara verildi
 "Şuşa İli" ilə əlaqədar "Qarabağın səsini dinlə" layihəsi keçirildi
 eSİM xidməti müştərilərinin sərəncamına verildi
 Süni İntellekt əsasında çalışan Virtual Assistent xidməti test rejimində təqdim olundu2023 Azercell-in 4G şəbəkəsi Naxçıvan şəhərini əhatə etdi
 Baza stansiyaların ümumi sayı 3468-ə çatdırıldı, onların 3431-ni 4G şəbəkəsi üzərindən çalışan saytlar təşkil etdi
 Əhali əhatə dairəsi 95,20%, coğrafi əhatə dairəsi 88,30% təşkil etdi
 Azercell Biznes ölkədə ilk dəfə kənd təsərrüfatı sahəsinə müasir "Suvarmaya nəzarət sistemi" həllini təqdim etdi
 Xankəndi, Ağdərə və Xocalı Azercell-in əhatə dairəsinə daxil edildi
 Azercell və "e&International" (Etisalat) arasında strateji tərəfdaşlıq quruldu
 Süni Zəka əsasında çalışan Virtual Assistent AiCell abunəçilərin istifadəsinə verildi

 İstinadlar 

 Xarici keçidlər 
 www.azercell.com
 Bu şirkət "Azercell Telecom"un səhmlərini aldı

Kateqoriya:Azərbaycanın mobil rabitə operatorları
Kateqoriya:1996-cı ildə Azərbaycanda yaranan şirkətlər
Kateqoriya:19 yanvarda yarananlar
Kateqoriya:Azərbaycan telekommunikasiya şirkətləri
Kateqoriya:Bakı şirkətləri
Kateqoriya:Azərbaycan şirkətləri
Kateqoriya:Azərbaycan brendləri